Chen Chan-siang

Si Chen Chan-siang (Chinese: 陳占祥, Pinyin: Chén Zhānxiáng), (13 Hunyo 1916 - 12 Marso 2001) sarong urban planner asin arkitekto. Si Chen myembro kan inapod na Five United, sarong kompanya na kagpoon kan modernistang arkitektura sa Tsina kan mga taon na 1940. Ibang kaapil sa Five United iyo sa  Huang Zuo-shen, Wang Da-hong asin Luke Him Sau. Siya midbid man sa pangaran na Charles Chen, Chi Ziang Chen, Chen Zhangxiang.

Biograpiya 
Si Chen  nag'adal sa Inglaterra kaamayi kan 1940, kun saen siya an pinakaenot na estudyanteng dayo na nagtukaw komo pamayo kan Students' Union sa Architecture School of University of Liverpool. Bilang estudyante, siya nagpublikar nin magkapirang papel dapit sa tradisyon asin gawe-gawe sa arkitekturang Tsino, sa irarom nin pagmamato ni Sir Nicholas Pevsner.

Kan Oktobre 1949, nagpasiring siyang Beijing ta matrabaho duman. Sa Beijing  siya nagin kapwa-kagpublikar ni Liang Sicheng, kan naapod na Liang-Chen Proposal, na inaaplikar an mga konseptong Sulnopan asin mga paagi sa pagplano asin pagmodernisar kan Beijing. An proposisyon kaiba an swestyon na ipaglangan asin pag'ingatan an mga antigong mga lugar sa siyudad. Si Chen saro sa magkapirang arkitekto na pigpersigir kan gobyerno kaamayi kan mga aldaw nin Komunistang Tsina.

Kan Enero 1988, siya naagdang magtaong lektura sa Estados Unidos. Siya nagtukdo sa University of California, Berkeley, Cornell University asin iba pa. Si Chen nagbalik sa Tsina kan 1989, asin nagadan duman sa Beijing kan 12 Marso 2001.

Si Chen parati nauunambitan bilang 'pinakalataw na arkitekto asin tagaplano nin siyudad sa modernong historya nin Tsina' sabi daa ni Professor Marwyn Samuels kan Syracuse University.

Toltolan

Mga panluwas na takod
Liang-Chen Proposal for protection of the ancient city of Beijing (in Chinese) 
Chen Zhanxiang's life (in Chinese) 

Chinese architects
Mga 1916 na kamundagan
Mga 2001 na kagadanan
Mga alumnus kan University of Liverpool
Mga alumnus kan University College London
Mga paratukdo sa University of California, Berkeley
Mga paratukdo sa Cornell University
Mga Tsinong emigrante sa Reyno Unido
Mga tsinong emigrangte sa Estados Unidos